CELEX: 62010CJ0354
Language: bg
Date: 2012-03-01
Title: Решение на Съда (шести състав) от 1 март 2012 г. # Европейска комисия срещу Република Гърция. # Неизпълнение на задължения от държава членка - Държавни помощи - Освободен от данъци резервен фонд - Несъвместимост с общия пазар - Възстановяване - Неизпълнение. # Дело C-354/10.

Решение на Съда (шести състав) от 1 март 2012 г. — Комисия/Гърция
      (Дело C‑354/10)
      „Неизпълнение на задължения от държава членка — Държавни помощи — Освободен от данъци резервен фонд — Несъвместимост с общия пазар — Възстановяване — Неизпълнение“
      1.                     Производство — Езиков режим — Представяне на доказателства на език, различен от езика на производството — Условия за допустимост
            (член 29, параграф 2, буква а) и параграф 3 от Процедурния правилник на Съда) (вж. точки 33 и 34)
      2.                     Помощи, предоставяни от държавите — Възстановяване на неправомерна помощ — Задължение — Задължение за незабавно и действително
            изпълнение на решението на Комисията (член 108, параграф 2 ДФЕС и член 288 ДФЕС; член 14, параграф 3 от Регламент № 659/1999
            на Съвета) (вж. точки 56—61 и 65)
      3.                     Иск за установяване на неизпълнение на задължения — Неспазване на решение на Комисията, свързано с държавна помощ — Правни
            основания за защита — Абсолютна невъзможност за изпълнение — Критерии за преценка — Трудности при изпълнението — Задължение
            на Комисията и на държавата членка да сътрудничат за намиране на решение, съобразено с Договора (член 4, параграф 3 ДФЕС и
            член 108, параграф 2 ДФЕС) (вж. точки 68—70 и 73)
      4.                     Помощи, предоставяни от държавите — Възстановяване на неправомерна помощ — Приложение на националното право — Условия — Прилагане
            на процедура, осигуряваща незабавно и действително изпълнение на решението на Комисията (член 108, параграф 2 ДФЕС и член 288
            ДФЕС; член 14, параграф 3 от Регламент № 659/1999 на Съвета) (вж. точки 75 и 77)
      Предмет
      
         
               Неизпълнение на задължения от държава членка — Неприемане в предвидения срок на мерките, необходими за възстановяване на помощите,
                  обявени за неправомерни и несъвместими с вътрешния пазар с член 1, параграф 1 (с изключение на посочените в параграф 2 и в
                  членове 2 и 3) от Решение на Комисията (С (2007) 3251) от 18 юли 2007 година относно освободен от данъци резервен фонд (държавна
                  помощ C 37/05)
               
            Диспозитив
      
         
                  1)
               
               
                  
               
               
                  	Като не е приела в предвидения срок всички мерки, необходими за възстановяването в съответствие с член 1, параграф 1 от Решение
                     2008/723/EО на Комисията от 18 юли 2007 година относно държавна помощ C 37/05 (ex NN 11/04), приведена в действие от Гърция —
                     освободен от данъци резервен фонд, на помощите, обявени за неправомерни и несъвместими с общия пазар, с изключение на посочените
                     в член 1, параграф 2 и в членове 2 и 3 от това решение, Република Гърция не е изпълнила задълженията си по членове 4—6 от
                     посоченото решение.
                  
               
            
         
                  2)
               
               
                  
               
               
                  	Осъжда Република Гърция да заплати съдебните разноски.